אוח פרעוני

אוח פרעוני הקרוי גם אוח מדברי (שם מדעי: Bubo ascalaphus) הוא מין של אוח ממשפחת הינשופיים החי במזרח התיכון ובצפון אפריקה ומגיע גם לישראל.

מאפיינים 
אוח זה קטן יחסית לסוגו ומגיע לאורך 45–60 ס"מ והוא מזכיר מעט את האוח המצוי. הוא בעל נוצות צהובות וכתומות יותר מהאוח המצוי ובעל פני שמע חיוורים בצבעם. הכנפיים חומות כהות עם כתמים בהירים מעט. גם ה"אוזניים" שלו קטנות יותר ומוצמדות לראשו.

אוח זה חי בתנאי אקלים מדבריים וסלעיים, וכמו קרוביו, הוא פעיל לילה. הוא תוקף את טרפו ממארב בשטח של 2.5 קמ"ר. מזונו העיקרי הוא עכברים וחולדות, אך גם עופות שונים, זוחלים, עקרבים וחיפושיות.

האוחים הם עופות מונוגמים החיים עם בן זוגם לכל חייהם. הם מקננים במערות או בין סלעים ומטילים 2–3 ביצים בכל תטולה.

מיון 
לאוח שני תת-מינים:
Bubo ascalaphus ascalaphus
Bubo ascalaphus desertorum

קישורים חיצוניים

הערות שוליים

טקסונים שתוארו בידי מארי יולס צזר סויגני
בעלי חיים שתוארו ב-1809
ינשופיים
עופות: טורפי-על
ארץ ישראל: דורסי לילה
עיראק: עופות
לבנון: עופות
סוריה: עופות
מצרים: עופות
ירדן: עופות